**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**Iktatószám: K/7340-3/2021.**

**J E G Y Z Ő K Ö N Y V**

Készült **2021. szeptember 23-án 9:45 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Molnár Zoltán és Dr. Koczor Gábor
* Básthy Béla polgármester
* Terplán Zoltán alpolgármester,
* Dr. Zalán Gábor jegyző,
* Dr. Nagy Edina aljegyző,
* Kovács-Mezei Virág igazgatási osztályvezető,
* Guttmann Ferencné intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Velkyné Ball Andrea és Keszei Balázs igazoltan távol van. **Fekete-Pataki Edit** bizottsági elnök megállapítja, hogy a bizottság **4 fővel határozatképes.**

Fekete-Pataki Edit kéri a napirendi pontok módosítását, a zárt ülés keretében tárgyalt 3. napirendi pontban szereplőPanasz elbírálása idősotthoni ellátás ügyében az első napirendi pontként történő megtárgyalását, melyet a bizottság egyhangúlag, **4 igen** szavazattal elfogad.

Fekete-Pataki Edit egy napirendi ponttal kibővíti a napirendet a Kőszeg, Rákóczi Ferenc utca 91. fsz. 8. szám alatti lakás bérbeadási mód meghatározásával.

**Fekete-Pataki Edit** szavazásra bocsátja a módosított napirendet, amit a bizottság egyhangúlag, **4 igen** szavazattal elfogad.

**N A P I R E N D:**

**Zárt ülés keretében:**

1. Panasz elbírálása idősotthoni ellátás ügyében

Előadó a polgármester nevében: Kovács-Mezei Virág igazgatási osztályvezető

**Nyílt ülés keretében:**

1. Beszámoló a Kőszeg Meseváros Óvoda és Bölcsőde 2020/21-es nevelési évéről

Előterjesztő: Guttmann Ferencné intézményvezető

1. Kőszeg Meseváros Óvoda és Bölcsőde munkaterve

Előterjesztő: Guttmann Ferencné intézményvezető

1. Kőszeg, Rákóczi Ferenc utca 91. fsz. 8. szám alatti lakás bérbeadási mód meghatározása

Előadó a polgármester nevében: Kovács-Mezei Virág igazgatási osztályvezető

**Zárt ülés keretében:**

1. Az önkormányzati kitüntetések és elismerések adományozására érkezett javaslatok elbírálása

Előterjesztő: Básthy Béla polgármester

**A bizottság zárt ülés keretében az 1. napirendi pontot megtárgyalta. A napirendi pont megtárgyalását követően Fekete-Pataki Edit bizottsági elnök a zárt ülést 10.40 órakor felfüggesztette, és nyílt ülés keretében folytatódott tovább.**

1. **napirendi pont**

**Beszámoló a Kőszeg Meseváros Óvoda és Bölcsőde 2020/21-es nevelési évéről**

**Előterjesztő: Guttmann Ferencné intézményvezető**

**Guttmann Ferencné** röviden ismerteti az előterjesztést.Kiemelésre kerül, hogy a nevelőtestület a beszámolót elfogadta. 2020. szeptember 1-től fenntartói döntés értelmében a környékbeli óvodák egy intézmény alá kerültek. Elmondja, hogy nehéz évet zártak, melyre a pandémia rányomta bélyegét. Röviden ismerteti a nehézségeket, valamint kiemeli a megvalósításra került programokat, melyet röviden ismertet.

**Fekete-Pataki Edit** a napirendi ponthoz kapcsolódóan sajnálatosnak tartja, hogy az intézményi belépési tilalom érinttette a speciálisan fejlesztő pedagógusokat. Megkérdezi, hogy lehetne-e a jövőben a pandémiás időszakban az effajta korlátozásokat valamilyen módon enyhíteni.

**Guttmann Ferencné** elmondja, hogy központilag, az Oktatási Hivatal által kiadott rendelkezés volt, mellyel ők sem értettek egyet, hiszen a gyerekeknek szükségük lett volna a fejlesztésekre. A szükséges higiéniai fertőtlenítéseket és az ehhez szükséges feltételeket napi szintem biztosították.

**Fekete-Pataki Edit** a gyermeklétszámmal kapcsolatban azt látja, hogy a létszámok szinte mindenhol maximálisak, melyet nem tart szerencsésnek. Hátrányait röviden ismerteti.

Kiemeli a beiskolázással kapcsolatban, hogy az új törvény értemében a szülőnek kell kérvényezni az Oktatási Hivatal felé, ha gyermekét vissza szeretné tartani, melyet példával ismertet. A gyermek ezáltal felméréseknek van kitéve, melyet nem tart szerencsésnek. Úgy gondolja, hogy a régi rendszer sokkal hatékonyabban működött.

Fontosnak tartja a gyermekek étkeztetését, melyben egyelőre nem lát előrelépést.

Ezt követően a bizottság tagjai röviden megtárgyalják a gyermekétkeztetéssel kapcsolatos felmerülő minőségi problémákat, melyet nem pénzzel, hanem odafigyeléssel javíthatóvá tehetnek. Az intézményvezető ismerteti az intézményekben tapasztaltakat, észrevételeket, ételek minőségét. Tájékoztatást ad, hogy megkeresést küldött a JustFood Kft. felé, melyre nem érkezett válasz.

Megtárgyalásra került egy közeljövőben intézmények felé kiküldendő kérdőív (közétkeztetés minőség ellenőrzése céljából), melynek kitöltésével egy átláthatóbb képet fog kapni a fenntartó az ételek milyenségét illetően.

**Fekete-Pataki Edit** javasolja, hogy heti rendszerességgel történjen meg az ételek ellenőrzése, fotó dokumentáció készítésével.

Ezt követően a következő témák kerültek átbeszélésre:

* zsiliprendszer pozitív hatásai,
* rendőrök, tűzoltók, mentők bevonásának fontossága az óvodai életbe,
* helyes közlekedés keretében az autómentes nap,
* egészségnevelési program keretében a Zöld Óvoda program ismertetése,
* szülő – óvoda – orvos problémái, rugalmas kezelésre törekvés,
* inhalátor gépek intézménybe való bevitelének lehetősége.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**10/2021. (IX.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a nemzeti köznevelésről szóló 2011. évi CXC. törvény 85. § (2) bekezdése értelmében a Kőszeg Meseváros Óvoda és Bölcsőde 2020/21-es nevelési évről készített beszámolóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde munkaterve**

**Előterjesztő: Guttmann Ferencné intézményvezető**

**Guttmann Ferencné** elmondja, hogy az óvodai munkaterv határozza meg az óvodai nevelési év helyi rendjét, ezen belül az óvodai nevelés nélküli munkanapok időpontját, felhasználását, a szünetek időtartamát, az óvodai élethez kapcsolódó ünnepek megünneplésének időpontját, az előre tervezhető nevelőtestületi értekezletek, szülői értekezletek, fogadóórák időpontját, az intézmény bemutatkozását szolgáló pedagógiai célú óvodai nyílt nap tervezett időpontját és minden egyéb, a nevelőtestület által szükségesnek ítélt kérdést. Az óvoda itt határozza meg a nyári leállás időpontját is. Kiemelésre kerül a Zöld óvoda program, melyet röviden ismertet.

**Terplán Zoltán** megkérdezi, hogy nyáron a leálló óvodából átmennek az óvó nénik és a dadák az ügyeletes óvodába.

**Guttmann Ferencné** elmondja, hogy eddig erre nem volt igény és szükség.A gyerekek sokszor könnyebben alkalmazkodnak, mint a szülők.Ezt követően röviden ismerteti a nyári szabadságolásokat.

**Fekete-Pataki Edit** hozzáfűzi, hogy örömmel olvastaa sikeres pályázatokat,az Ovis labda és az Óvodakert programokat. Gratulál a sikeres pályázatokhoz és kívánja, hogy még több pályázaton vegyenek részt.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**11/2021. (IX.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdése szerint a 2021/22-es nevelési évre készített munkatervét a melléklet szerint ismerje meg, és az abban foglaltakkal értsen egyet.

**Felelős:** Fekete-Pataki Edit, a bizottság elnöke

**Határidő:** a Képviselő-testület soron következő ülése

1. **napirendi pont**

**Kőszeg, Rákóczi Ferenc utca 91. fsz. 8. szám alatti lakás bérbeadási mód meghatározása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést.

A napirendi pont rövid megtárgyalását követően **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**12/2021. (IX.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg, Rákóczi Ferenc utca 91. fsz. 8. szám alatti 40 m2 alapterületű, komfort nélküli önkormányzati bérlakást **szociális** alapon, felújítási kötelezettséggel bérbeszámítási lehetőség mellett kívánja bérbe adni, amennyiben a képviselő-testület 2021. szeptember 30-i ülésén a lakás bérbeadásként történő hasznosítása mellett dönt.

**Felelős:** Fekete-Pataki Edit, a bizottság elnöke

**Határidő:** 2021. október 31.

**Az ülés zárt ülés keretében folytatódik 11.45 órától.**

Kelt, mint az első oldalon.

Fekete-Pataki Edit

bizottsági elnök bizottsági tag